Jong mense sterf toe motor teen muur bots | Maroela Media
Twee mense is dood en nog twee beseer toe die motor waarin hulle was teen 'n muur gebots het in Golf Club Terrace in Floridapark aan die Wes-Rand.
Chitra Bodasing, woordvoerder van ER24, het gesê die motor het vroeg Sondagoggend teen 'n huis se muur gebots. "Die bestuurder, in sy 20's, sowel as 'n jong vrou wat agter in die motor gesit het, is op die toneel dood verklaar."
Volgens Bodasing het die 18-jarige vrouepassasier wat voor langs die bestuurder gesit het kritieke beserings opgedoen. 'n Vierde passasier, ook 'n vrou, het matige beserings opgedoen. Die beseerdes is op die toneel behandel voordat hulle na nabygeleë hospitale geneem is vir verdere mediese sorg.
Kom ons raai. Vroeg oggend ure…..nie 'n tyd om op die pad te wees nie. Bestuurder 20 jaar oud….total onervare. Waarvandaan vroeg op 'n Sondag oggend? Heel moontlik 'n partytjie. Bestuurder se reaksies moontik nie so skerp nie…..want hy't heel moontlik nie geslaap van Saterdag oggend af nie. Hoe hard moet 'n mens in 'n muur vas jaag dat twee van vier insittendes op die toneel sterf? Daar is ander strate in Roodepoort en Krugersdorp waar dieselfde gebeur….naweek na naweek na naweek. Verlede Vrydag in Robert Broom….dieselfde situasie, gelukkig het almal oorleef. 'n Kar is nie 'n speelding nie.